b'\n_START_ARTICLE_\nPedro Morales\n_START_SECTION_\nKlupska karijera\n_START_PARAGRAPH_\nProfesionalnu karijeru je zapo\xc4\x8deo 2004. godine u \xc4\x8dileanskom nogometnom klubu Huachipato gdje je nastupao i za juniorske sastave. Na po\xc4\x8detku sezone 2007. prelazi u Universidad de Chile, gdje nastupa uz najboljeg \xc4\x8dileanskog reprezentativnog strijelca svih vremena Marcela Salasa._NEWLINE_Sezonu 2007. u Clausuri je zavr\xc5\xa1io s 13 golova kao drugi najbolji stijelac prvenstva. U lipnju 2008. prelazi u zagreba\xc4\x8dki Dinamo potpisuju\xc4\x87i petogodi\xc5\xa1nji ugovor._NEWLINE_U sije\xc4\x8dnju 2012. odlazi na posudbu u \xc4\x8dileanski klub Universidad de Chile. U Dinamo Zagreb je upravo do\xc5\xa1ao 2008. iz Universidad de Chile._NEWLINE_Nakon jednogodi\xc5\xa1nje posudbe u \xc4\x8cileu, u sije\xc4\x8dnju 2013. Pedro odlazi na posudbu u M\xc3\xa1lagu.\n_START_SECTION_\nReprezentativna karijera\n_START_PARAGRAPH_\nU sije\xc4\x8dnju 2008. Pedro Morales pozvan je u reprezentaciju \xc4\x8cilea za dvije prijateljske utakmice u kojima je \xc4\x8cile pobjedio Ju\xc5\xbenu Koreju 1-0 i remizirao sa Japanom 0-0. Morales je igrao svih 90 minuta u oba susreta. Nakon toga bio je dio \xc4\x8cileanske U-23 reprezentacije koja je igrala na presti\xc5\xbenom turniru u Francuskoj,u Toulonu gdje su njegovi fantasti\xc4\x8dni golovi i izvrsni nastupi \xc4\x8cileu pomogli da do\xc4\x91e do finala. Na turniru je bio drugi najbolji igra\xc4\x8d. U lipnju 2008., Moralesova vje\xc5\xa1tina impresionirala poznatog trenera, Marcela Bielsu, koji ga je pozvao za dvije va\xc5\xbene utakmice u kvalifikacijama za SP 2010. Morales je od po\xc4\x8detka sudjelovao u pobjedi 2-0 nad Bolivijom, u La Pazu na 3600 m nadmorske visine. Osim toga, Morales je sudjelovao u 3-2 pobjedi protiv Venezuele.'